હંમેશા નવી પેઢીનો દોષ કાઢ્યા કરવું તે ઠીક નથી. નવી પેઢી હોંશિયાર છે, લાગણીશીલ છે, કૈક અંશે જવાબદાર પણ છે જ, કહ્યાગરા પણ છે. જરૂર છે તેમને સારી રીતે સમજવાની. જૂની પેઢી ની કાલ હતી અને નવી પેઢી ને આવતી કાલ જ છે. આ વિરોધાભાસ દરેક વડીલે સમજવાનો છે. વડીલ હમેશા તેમની ઇચ્છાઓ અને અપેક્ષાઓ યુવાનો પર થોપ્યા કરશે તો પરિણામ ગંભીર ઘર્ષણમાં જ આવશે. પછી ની પરિસ્થિતિ હું વિરદ્ધ તું જેવી થશે. ઈગો પ્રોબ્લેમ આવી જશે. ઘરની શાંતિ હણાઈ જશે. વડીલ ની ગઈકાલ ને જો યુવાનની આવતી કાલ સાથે સરખાવ્યા કરીશું તો પરિણામ ગંભીર આવશે. વડીલોએ તો ફક્ત અને ફક્ત એક જ કામ કરવાનું છે. માર્ગદર્શન જો જરૂર હોય તો અને પ્રોત્શાહન. બસ બીજું કશું જ કરવાની જરૂર નથી.